Document ID: 32010R0385
Publication Date: 2010-05-05

Content:
REGOLAMENT TAL-KUMMISSJONI (UE) Nru 385/2010
tal-5 ta’ Mejju 2010
li jikkoreġi r-Regolament tal-Kummissjoni (KE) Nru 1831/96 li jiftaħ u jipprovdi għall-amministrazzjoni ta’ kwoti ta’ tariffi tal-Komunità stabbiliti taħt il-GATT għal ċerti frott u ħxejjex u frott ipproċessat u prodotti veġetali mill-1996
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikulari l-Artikolu 148 flimkien mal-Artikolu 4 tiegħu,
Billi:
(1)
Ir-Regolament tal-Kummissjoni (KE) Nru 1831/96 (2) fetaħ il-kwoti tat-tariffi għal ċerti frott u ħxejjex u frott ipproċessat u prodotti veġetali mniżżlin fl-Annessi tiegħu, u pprovda għall-amministrazzjoni ta’ dawk il-kwoti tat-tariffi.
(2)
Sa minn meta ġie adottat ir-Regolament tal-Kummissjoni (KE) Nru 1831/96 ‘l hawn, diversi kodiċi tan-NM mniżżlin fl-Annessi oriġinali nri I, II u III għal dak ir-Regolament inbidlu. Għalhekk, dawk l-Annessi nbidlu bir-Regolament tal-Kummissjoni (KE) Nru 973/2006 (3).
(3)
Madanakollu, deher li fl-Anness I għar-Regolament (KE) Nru 1831/96, kif emendat bir-Regolament tal-Kummissjoni (KE) Nru 973/2006, il-kodiċi tan-NM bin-numru 2009 80 34 huwa nieqes u li huwa xieraq li jiddaħħal.
(4)
Għalhekk, jeħtieġ li l-Anness I għar-Regolament (KE) Nru 1831/96, kif emendat bir-Regolament tal-Kummissjoni (KE) Nru 973/2006, jiġi kkoreġut kif xieraq.
(5)
Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Fl-Anness I għar-Regolament tal-Kummissjoni (KE) Nru 1831/96, għall-ordni bin-numru 09.0093, fil-kolonna msejħa “Il-kodiċi tan-NM - is-subintestatura tat-Taric” għandu jiddaħħal il-kodiċi tan-NM bin-numru “2009 80 34”.
Artikolu 2
Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika mit-3 ta’ Lulju 2006 ’l quddiem.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-5 ta’ Mejju 2010.

Metadata:
Eurovoc Level 1 Categories: 100147
100157
100144
Eurovoc Level 2 Categories: 100253
100192
100257
100177
100256
Eurovoc Level 3 Categories: 2519
1602
3258
1115
5017
2736
All Eurovoc Categories: 1115
1552
1602
161
2731
4080